Johnny Clegg-sanger doodgeskietBongani Masuku (Foto: Johnny Clegg, Facebook) Een van Johnny Clegg se agtergrondsangers is in Troyville, Johannesburg, doodgeskiet. “Bongani Masuku is Saterdagaand tydens ŉ rooftog in Princessstraat doodgeskiet,” het lt.kol. Katlego Mogale, woordvoerder van die polisie, Sondag gesê. “Vier mans het hom genader toe hy sy motor wou parkeer en het sy selfoon en motorsleutels geëis. Daar was ŉ struweling en een van die mans het hom ŉ paar keer geskiet.” Die mans het toe glo in ŉ minibus gevlug. “Masuku kon homself na ŉ nabygeleë brandweerstasie bestuur waar hy inmekaargestort en gesterf het,” het Mogale bygevoeg. Die polisie ondersoek ŉ saak van moord. Die groep het in ŉ verklaring op die webwerf gesê hulle is geskok, kwaad en hartseer oor Masuku se afsterwe. “Ons sal hom baie mis en ons betoon ons medelye met sy familie en almal wat hom geken het,” lui die verklaring. Hy het hom as ŉ staatmakerkunstenaar, hardwerkende musikant en ŉ goeie vriend beskryf. Masuku werk al van 1992 saam met Clegg en Savuka. -SAPA